b'\n_START_ARTICLE_\nPurpurinis taksi\n_START_SECTION_\nTurinys\n_START_PARAGRAPH_\nFilmo veiksmas vyksta atokiame Airijos kaimelyje, kuriame prieglobst\xc4\xaf rado trys turtingi ir paslaptingi u\xc5\xbesienie\xc4\x8diai: daktaras \xc5\xa0eimas Skalis, va\xc5\xbein\xc4\x97jantis senu purpuriniu taksi, atsiskyr\xc4\x97lis Tabelmanas, gyvenantis su dukterimi Ana, ir automobilio avarijoje s\xc5\xabnaus netek\xc4\x99s Filipas Mar\xc5\xa1alas, kurio asmeniu ir pasakojama istorija. Kiekvienas i\xc5\xa1 \xc4\x8dia gyvenan\xc4\x8di\xc5\xb3 turi k\xc4\x85 nors sl\xc4\x97pti arba, atvyk\xc4\x99 \xc4\x8dia, tiesiog ie\xc5\xa1ko ramyb\xc4\x97s._NEWLINE_Med\xc5\xbeiodamas Filipas susipa\xc5\xbe\xc4\xafsta ir susidraugauja su jaunuoliu D\xc5\xbeeriu, o kuomet \xc5\xa1\xc4\xaf aplanko sesuo \xc5\xa0eron, j\xc4\x85 \xc4\xafsimyli. Tabelmanas \xc5\xbeino kiekvieno sutikto \xc5\xbemogaus paslaptis, su aplinkiniais kalbasi i\xc5\xa1 auk\xc5\xa1to, o jo dukt\xc4\x97, manoma, yra nebyl\xc4\x97, nes niekuomet su niekuo nekalba. Kuomet mergina susi\xc5\xbeeid\xc5\xbeia nukritusi nuo arklio, o j\xc4\x85 aptinka Filipas su D\xc5\xbeeriu, paai\xc5\xa1k\xc4\x97ja, kad tai netiesa. D\xc5\xbeeris \xc4\xafsimyli An\xc4\x85 ir pasiper\xc5\xa1a merginai, kuri sutinka, ta\xc4\x8diau po to m\xc4\x97gina nusi\xc5\xbeudyti, mat ji taip pat turi k\xc4\x85 sl\xc4\x97pti nuo aplinkini\xc5\xb3. Bijodamas prarasti dukter\xc4\xaf, Tabelmanas sudegina savo namus, o \xc5\xa1i paskutin\xc4\x99 akimirk\xc4\x85 persigalvoja ir atsisako slapta i\xc5\xa1vykti su D\xc5\xbeeriu. \xc5\xa0iam, turtingam paveld\xc4\x97tojui, \xc5\xa1eima u\xc5\xbedraud\xc5\xbeia tuoktis su Ana, Filipas su \xc5\xa0eron taip pat i\xc5\xa1siskiria ir galiausiai jis nusprend\xc5\xbeia i\xc5\xa1vykti...'